СЪКРАЩЕНИЯ И АКРОНИМИ

АКТБ : Държави от Африка, Карибите и Тихоокеанския басейн

ГД "Развитие и сътрудничество — EuropeAid" : Генерална дирекция "Развитие и сътрудничество — EuropeAid"

ЕФР : Европейски фонд за развитие

CRIS : Обща информационна система в областта на външните отношения

JMP : Съвместна програма за наблюдение на СЗО/UNICEF

IGAD : Междуправителствен орган за развитие

ROM : Ориентиран към резултатите мониторинг

SADC : Южноафриканска общност за развитие

СЗО : Световна здравна организация

КРАТКО ИЗЛОЖЕНИЕ

I. Субсахарска Африка изостава в изпълнението на Целите на хилядолетието за развитие, свързани с водоснабдяването и канализацията. Целта на одита е да направи оценка дали Комисията е управлявала помощта за развитие от ЕС, предназначена за водоснабдяване с питейна вода и основна канализация в Субсахарска Африка, така че да се постигнат ефективни и устойчиви резултати.

II. Палатата провери извадка от 23 проекта в шест държави, в които се предоставя значителна част от помощта за региона, за да види дали проектите са реализирали резултати и дали има вероятност тези резултати да се поддържат устойчиви във времето.

III. Основните констатации на одита са следните:

- Като цяло оборудването е монтирано съгласно плановете и функционира.

- Въпреки това по-малко от половината проверени проекти са реализирали резултати, които в достатъчна степен задоволяват потребностите на бенефициентите.

- Като цяло проверените проекти са използвали стандартни технологии и местни материали — те са устойчиви от техническа гледна точка.

- За по-голяма част от проектите резултатите и ползите няма да продължат да съществуват в средносрочен план, освен ако не се осигурят нетарифни приходи, или поради институционални слабости (недостатъчен капацитет на операторите за работа с монтираното оборудване).

- Процедурите на Комисията за управление на проекти третират изчерпателно въпроса с устойчивостта, но Комисията не е използвала добре тези процедури за увеличаване на вероятността проектите да носят дълготрайни ползи.

IV. Палатата препоръчва на Комисията в редица отношения да използва по-добре своите действащи процедури, за да увеличи максимално ползите от помощта на ЕС за развитие в този район и този сектор.

ВЪВЕДЕНИЕ

СЕКТОР "ВОДОСНАБДЯВАНЕ И КАНАЛИЗАЦИЯ" — ПОСТИЖЕНИЯ И ПРЕДИЗВИКАТЕЛСТВА

1. Подобренията във водоснабдяването и канализацията са основни елементи за постигане на Целите на хилядолетието за развитие (ЦХР) [1]. Безопасната питейна вода и канализацията допринасят за икономическия растеж и намаляването на бедността, главно чрез по-добро обществено здраве [2], и подпомагат други цели за развитие, включително равенство между половете и продоволствена и хранителна сигурност.

2. Секторът поставя някои специфични предизвикателства. Изградените системи трябва да бъдат екологично устойчиви, като се избягва както намаляването на водните ресурси, например чрез прекалено използване, така и причиняването на екологични щети, например в резултат на неподходяща канализация и системи за отвеждане на отпадъчните води.

3. За подобряването на канализацията обикновено са необходими промени в поведението и затова са необходими кампании в областта на хигиената, за да се постигне общо социално одобрение и приемане. Особено в селските райони оперативните задачи, дребните ремонти и финансовото управление обикновено са грижа не на постоянно ведомство, а на местните хора, които се нуждаят както от обучение, така и от подкрепа при създаването на подходящи институции.

4. ЦХР включват конкретна количествена цел (ЦХР 7, цел 7в) за водоснабдяване и канализация, която е "намаляване наполовина на дела на хората без устойчив достъп до безопасна питейна вода и основна канализация до 2015 г. (в сравнение с 1990 г.)". Съвместната програма за наблюдение на СЗО/UNICEF (JMP) за водоснабдяване и канализация е механизмът на ООН за наблюдаване на напредъка по ЦХР в областта на водоснабдяването и канализацията.

5. Според доклада на JMP за 2012 г. светът е постигнал количествената цел за питейна вода, въпреки че е малко вероятно да постигне целта за канализация. Различията между градските и селските райони са поразителни — в световен мащаб 79 % от хората, които все още нямат подобрен източник на питейна вода, и 72 % от тези без подобрена канализация, живеят в селски райони [3].

6. Количествените цели в областта на водоснабдяването и канализацията съвсем не са постигнати в Субсахарска Африка. През 2010 г. 39 % от населението не са имали достъп до подобрен източник на питейна вода и 70 % са били без подобрени санитарни съоръжения. Количествените цели съответно са 25 % и 36 %.

7. Оценките за необходимото финансиране за постигане на ЦХР в областта на водоснабдяването и канализацията (в допълнение към вече планираното) се различават значително. Световната банка публикува оценка за недостига от финансиране в Субсахарска Африка (градски и селски райони общо) в размер на 11,8 млрд. щатски долара годишно от 2011 г. до 2015 г. [4] От друга страна, Декларацията от Марсилия от март 2012 г. [5] определя на 8 млрд. щатски долара цялата допълнителна сума, която следва да се мобилизира в периода 2012—2015 г., за да се постигнат тези цели във всички селски райони на Африка.

ПОЛИТИКА И ФИНАНСОВА ПОМОЩ НА ЕС ЗА СЕКТОРА

ПОЛИТИКИ В ОБЛАСТТА НА ВОДОСНАБДЯВАНЕТО И КАНАЛИЗАЦИЯТА

8. Помощта за развитие от ЕС за водоснабдяване и канализация се подчинява на съобщението на Комисията относно управлението на водите от 2002 г. [6], прието с решението на Съвета от 30 май 2002 г. относно управлението на водите в развиващите се страни [7]. Значението на водите в помощта за развитие от ЕС отново беше потвърдено и през 2005 г. в рамките на Европейския консенсус за развитие. [8]

9. Съобщението на Комисията от 2002 г. определя като една от основните цели на помощта за развитие осигуряването за всяко човешко същество, особено за най-бедните, на източник на достатъчно питейна вода с добро качество и на подходящи средства за обезвреждането на отпадъци.

10. Въз основа на съобщението на световната среща на върха за устойчиво развитие в Йоханесбург през 2002 г. ЕС стартира Инициативата на ЕС за водите (EUWI), чиято цел е да помогне за постигането на ЦХР в областта на водоснабдяването и канализацията (вж. каре 1).

ФИНАНСИРАНЕ

11. ЕС предоставя средства за водоснабдяване и канализация посредством тематични и географски (национални и регионални) програми [9]. Освен това ЕС предоставя средства в контекста на операции за хуманитарна помощ.

12. Общата информационна система на Комисията в областта на външните отношения (CRIS) показва, че разходите за водоснабдяване и канализация в страните от Субсахарска Африка в периода 2001—2010 г. възлизат на 1010 милиона евро (вж. приложение I). Въпреки това, тъй като финансирането за водоснабдяване и канализация фигурира и в други сектори като развитие на селските райони, селско стопанство, околна среда, здравеопазване и образование, общият размер на помощта, предоставяна от Комисията, следва да е бил по-голям.

КАРЕ 1

ЦЕЛИ НА ИНИЦИАТИВАТА НА ЕС ЗА ВОДИТЕ

EUWI има за цел:

- засилване на политическия ангажимент за действие и привличане на профила на въпросите, свързани с водоснабдяването и канализацията, в контекста на усилията за намаляване на бедността;

- насърчаване на по-добро управление на водите (чрез засилване на институционалния капацитет и публично-частните партньорства);

- подобряване на координацията и сътрудничеството при изпълнението на свързани с водоснабдяването и канализацията интервенции;

- насърчаване на регионалното и подрегионалното сътрудничество в рамките на интегрираното управление на водните ресурси; и

- катализиране на допълнително финансиране.

ОБХВАТ И ПОДХОД НА ОДИТА

13. Одитът оцени дали помощта за развитие от ЕС за снабдяване с питейна вода и канализация в шест държави от Субсахарска Африка, избрани заради съществения им дял сред десетте най-големи получатели на финансова помощ, води до устойчиви резултати. Той беше съсредоточен върху следните два въпроса:

а) Постигнати ли са планираните резултати на финансираните от ЕС проекти и устойчиви ли са те?

б) Комисията предприела ли е подходящи мерки, за да гарантира устойчиви резултати във водоснабдяването и канализацията?

14. Одитът разгледа дали проектите отговарят на необходимите технически, финансови и институционални условия, за да бъдат устойчиви. Доколкото е възможно, беше отчетено също така дали проектите имат социални и екологични въздействия [10].

15. Одитната дейност беше извършена между февруари и декември 2011 г. Тя включваше подробна проверка на финансирани от ЕС проекти в областта на водоснабдяването и канализацията в шест страни бенефициенти — Ангола, Бенин, Буркина Фасо, Гана, Нигерия и Танзания (вж. приложение II). Посещенията в Буркина Фасо, Нигерия и Танзания бяха осъществени в периода април—юли 2011 г.

16. Одитът провери извадка от 23 проекти и програми по договори, сключени чрез 7-ми, 8-ми и 9-ти европейски фонд за развитие, включително Първия съвместен фонд за водата ЕС—АКТБ (финансиран от 9-тия ЕФР), и от общия бюджет на ЕС. Общата стойност на тези договори е над 400 милиона евро, 49 % от които са финансирани от ЕС. В приложение III е представен списък на всички проекти и програми, избрани за одита.

КОНСТАТАЦИИ И ОЦЕНКИ

МОНТИРАНО Е ОБОРУДВАНЕ, НО ПОТРЕБНОСТИТЕ НА БЕНЕФИЦИЕНТИТЕ В ПОВЕЧЕТО СЛУЧАИ НЕ СА ЗАДОВОЛЕНИ В ДОСТАТЪЧНА СТЕПЕН И УСТОЙЧИВОСТТА Е ЗАСТРАШЕНА

КАТО ЦЯЛО ОБОРУДВАНЕТО Е МОНТИРАНО СЪГЛАСНО ПЛАНОВЕТЕ И ФУНКЦИОНИРА

17. Посещенията на Палатата и анализите на докладите показват, че за всички проекти е монтирано подходящо оборудване за водоснабдяване. В някои случаи първоначалните планове са коригирани по отношение на количеството, техническите спецификации, местоположението и сроковете, за да се отговори на местните условия, срещнати по време на изпълнението (вж. приложение IV и каре 2).

+++++ TIFF +++++

Хидрант в училище в Килоло, Танзания© Европейска сметна палата

18. По времето на одита имаше налична информация (от делегациите на ЕС или в резултат на проверката на одиторите на Палатата) за текущото функциониране на:

- оборудване за водоснабдяване в 18 от 23-те проекта;

- санитарни съоръжения в 10 от 17-те проекта с компонент за канализация.

КАРЕ 2

ПРЕОДОЛЯВАНЕ НА ИЗОСТАВАНЕТО: ПОДОБРЯВАНЕ НА ВОДОСНАБДЯВАНЕТО И КАНАЛИЗАЦИЯТА В МАЛКИТЕ ГРАДОВЕ В НИГЕРИЯ

Проектът "Преодоляване на изоставането" е допринесъл за осигуряването на чиста вода и канализация в 12 малки града в щата Джигава в северна Нигерия. Проектът е финансирал построяването на обикновени водоснабдителни системи (сондажи и водоснабдителни мрежи), които бяха в добро състояние и функционираха нормално по време на посещението на одиторите (юли 2011 г.). Освен това са изградени тоалетни в домакинствата, използвайки местни материали.

+++++ TIFF +++++

Проектът не само е осигурил инфраструктура. Като е помогнал на местните общности сами да определят какво се нуждаят да получат от проекта, той е имал за цел да доведе до дългосрочни промени в поведението. Сдружения на потребителите на вода са участвали в обсъждането на техническите спецификации на системите за водоснабдяване и канализация, отчитайки потребностите на потребителите. Те отговарят за ежедневната работа на системите и получават помощ от държавната агенция за водоснабдяване и канализация, когато са необходими поддръжка и ремонт.

Проектът има положително въздействие върху живота на местните общности. Малките градове очевидно са се освободили от проблема с ходене до тоалетна на открито и има намаление на пренасяните с вода болести.

По време на одита проектът е осъществен още в над 100 малки града.

ВОДОСНАБДЯВАНЕ И КАНАЛИЗАЦИЯ В СЕЛСКИ РАЙОНИ В ЩАТА КРОС РИВЪР, НИГЕРИЯ

На 7 юни 2011 г. бенефициентът на безвъзмездната помощ е представил междинен описателен доклад. Докладът обхваща целия период на изпълнение (от 1 януари 2005 г. до 31 декември 2010 г.). Според междинния описателен доклад основните резултати от проекта са изпълнени, както е предвидено в проектното предложение и споразумението за предоставяне на безвъзмездна помощ с две главни изключения, а именно: a) намаляване на броя на сондажите, които е трябвало да бъдат ремонтирани на 61 (спрямо 120, предвидени в споразумението) и б) отказ от строителството на санитарни съоръжения и тоалетни. За да се компенсира намаляването на броя на ремонтираните сондажи, бенефициентът на безвъзмездната помощ е направил нови 15 сондажа.

19. В 10 от 18 проекта, за които имаше информация, монтираното оборудване за водоснабдяване беше поддържано в чисто и добро състояние и функционираше. Седем проекта страдаха от дребни слабости, засягащи част от проекта, а за един бяха отбелязани сериозни слабости (вж. каре 3).

20. От 10 проекта с компонент за канализация, за които има информация, пет са успешни, в два случая построените съоръжения не работят или са в недобро работно състояние, и в три други случая има дребни слабости (вж. приложение IV).

+++++ TIFF +++++

КАРЕ 3

ВОДОСНАБДЯВАНЕ И КАНАЛИЗАЦИЯ В СЕЛСКИТЕ РАЙОНИ В СЕВЕРНИЯ РАЙОН, ГАНА

Според окончателния доклад за оценка на проектите ръчни помпи са разположени в райони, за които е известно, че често са наводнявани, податливи на замърсяване и периодично недостъпни.

По отношение на рехабилитираните сондажи в Източен Гонджа и Западен Мампруси мисията за проверка, проведена през 2010 г., отчете следните проблеми:

в Източен Гонджа от 17 проверени сондажа пет не функционираха, три не се използваха, и

в окръг Западен Мампруси от седем проверени сондажа един не функционираше.

След първото посещение през 2009 г. беше докладвано, че от седем избрани за проверка сондажи в двата окръга един не е открит, а три са в лошо работно състояние.

Освен това в окръг Западен Гонджа от 40 сондажа, проверени във връзка с техническите и финансови одити на проекта, проведени през 2009 г., три не функционират.

ВЪПРЕКИ ТОВА ПОТРЕБНОСТИТЕ НА БЕНЕФИЦИЕНТИТЕ В ПОВЕЧЕТО СЛУЧАИ НЕ СА ЗАДОВОЛЕНИ В ДОСТАТЪЧНА СТЕПЕН

21. Потребностите на бенефициентите, както са определени в проектите, са задоволени напълно само в два от 23-те одитирани проекта и с дребни слабости в още шест случая. В останалите случаи слабостите са по-сериозни (вж. приложение IV и каре 4).

22. С две изключения предприятията, които управляват съоръженията, не извършват редовни проверки, за да гарантират, че качеството на водата отговаря на минималните стандарти за консумация от човека (вж. каре 5).

23. Трудности с организирането на редовни тестове и рискът от замърсяване [11] са сред най-често срещаните пречки за постигане на тези стандарти. Затова обслужваното население често е настоятелно призовавано да преварява водата, преди да я използва за пиене или за готвене.

ЗА ПО-ГОЛЯМА ЧАСТ ОТ ПРОЕКТИТЕ РЕЗУЛТАТИТЕ И ПОЛЗИТЕ НЯМА ДА ПРОДЪЛЖАТ ДА СЪЩЕСТВУВАТ В СРЕДНО– И ДЪЛГОСРОЧЕН ПЛАН, ОСВЕН АКО НЕ СЕ ОСИГУРЯТ НЕТАРИФНИ ПРИХОДИ

24. Палатата извърши оценка на техническата, финансова и институционална устойчивост на проектите, и когато беше възможно, тяхното социално и екологично въздействие чрез анализ на технически документи и проверка на проекти (вж. точка 14 и приложение IV).

КАРЕ 4

ПРОГРАМА ЗА ВОДОСНАБДЯВАНЕ И КАНАЛИЗАЦИЯ В МАЛКИ ГРАДОВЕ (STWSSP), НИГЕРИЯ

Програмата включва построяване на сондажи, помпи и разпределителни мрежи в 24 малки града в щатите Адамава, Делта и Екити.

Плановете са разчитали на електрическата мрежа да захранва помпите, но в случая това захранване почти не съществува. Въпреки монтирането на резервни генератори, осигуряването на достатъчно дизелово гориво, за да работят, е прекалено скъпо. В резултат на това инсталациите, въпреки че са в добро работно състояние, по време на одита се използваха само в редки случаи. Затова потенциалните потребители продължават да използват предишните си водоизточници и програмата, която има за цел осигуряването на надежден и подобрен източник на питейна вода, на практика не е допринесла никакви ползи.

ПРОГРАМА ЗА ВОДОСНАБДЯВАНЕ НА РЕГИОНАЛНИ ЦЕНТРОВЕ, ФАЗА І, ТАНЗАНИЯ

В Мванза строителството на първоначално планираната станция за пречистване на отпадъчни води е отложено за фаза ІІ, въпреки че изпълнението на компонента за водоснабдяване на проекта е вече завършено.

КАРЕ 5

КАЧЕСТВО НА ВОДАТА В АНГОЛА И ТАНЗАНИЯ

В град Томбва, Ангола, предприятието, което отговаря за управление на водоснабдителната система, заяви, че ежедневно се правят анализи на водата, но на одиторите не бяха представени документи за тези анализи.

Водата, подавана на предградията на Луанда, се третира химически в станция за пречистване на водата преди разпределението й и според докладите отговаря на критериите, посочени в насоките на СЗО. Въпреки това водоснабдителната мрежа често аварира, което увеличава възможността за замърсяване на водата по време на разпределението й към потребителите.

В селските райони за проекта за водоснабдяване на 10 села в северната провинция Уиге не се извършват анализи на водата заради логистични трудности за достигане до водосборния район.

В Танзания проектът за водоснабдяване на села в Нжобе може да разчита на помощта на местната лаборатория за анализ на водата, въпреки че тестове за качество са извършвани нередовно. Местните земеделски производители обаче наскоро са посели ечемик близо до водосборния район, като са използвали химически торове и пестициди. Местната лаборатория не е оборудвана за откриване на този вид замърсяване и пробите от водата трябва да се изпращат в столицата, което означава дълги периоди на изчакване за резултатите от анализа и по-големи разходи.

ТЕХНИЧЕСКА УСТОЙЧИВОСТ

25. Като цяло одитираните проекти насърчават използването на стандартни технологии и местни материали и за двата компонента — водоснабдяване и канализация. Особено в случая с проектите в селски райони (15 от 23 проекта), са изградени лесни за поддръжка сондажи, кладенци, оборудвани с ръчни помпи за водоснабдяване и е насърчено строителството на евтини модели тоалетни, използвайки местни материали.

+++++ TIFF +++++

Хидрант, Буркина Фасо© Европейска сметна палата

ФИНАНСОВА УСТОЙЧИВОСТ

26. След предаването ползите от проектите за водоснабдяване и канализация са гарантирани само при наличието на достатъчно надеждни приходи за покриване на текущите разходи, включително рутинна поддръжка, както и ремонти, когато е необходимо. След време инсталациите ще трябва да се заменят или ремонтират. През 2002 г. Съветът заключава, че ценообразуването на водоснабдителните услуги следва да гарантира финансова стабилност, но добавя, че задоволяването на потребностите на бедни и уязвими групи изисква разработването на подходящи структури на тарифите и системи за събирането им [12]. Националните и местни политики в държавите партньори са различни и от практични и политически съображения обикновено използват данъци и трансфери, както и тарифи [13].

27. Разработките на проектите включват планове за гарантиране на устойчивостта след предаване и следователно трябва да анализират местните възможности за осигуряване на финансиране, включително рисковете (например финансирането от държавата да не продължи или обстоятелствата да наложат необходимост от повече субсидии). Практическите пречки за определяне на тарифи и събирането на дължимите суми могат да бъдат решени в подробната разработка, както и, например, чрез осигуряване на обучение като част от изпълнението на проектите.

28. Малко финансови документи за работата на инсталираните системи бяха налични, особено за проектите в селски райони. Затова Палатата анализира всички налични документи (например документи за събиране на дължими суми и банкови извлечения) и при възможност обсъди финансовото положение с предприятията, отговарящи за управлението на системите, както и с крайните бенефициенти на проектите.

29. Само в четири от 23-те проверени проекта тарифите са определени на равнище, достатъчно за покриване на текущите разходи. За другите проекти тяхната устойчивост е застрашена, освен ако не се осигурят данъчни приходи и други трансфери на средства. Както е обяснено в следващите три подточки, тарифите са повлияни от фактори като:

а) възприемането за възможността на населението, получаващо помощта, да плаща за услугата;

б) отхвърляне на таксите за вода на основанието, че правителството следва безплатно да доставя водата; и

в) неефективно фактуриране и събиране на таксите.

30. При два проекта в селски райони в Буркина Фасо (Регионална програма за слънчева енергия — фаза II и Самоуправление на питейната вода и канализацията в селските райони на четири провинции в Буркина Фасо) цената е определена от кметовете, без достатъчно отчитане на необходимостта от покриване на разходите. Такъв е случаят и при два проекта в градска среда, проверени в Ангола, където цената на водата е субсидирана. Те са пример за това, че тарифните приходи няма да са достатъчни за покриване на разходите и ще са необходими данъчни приходи или други трансфери на средства, за да се гарантира устойчивостта.

31. Според агенцията, изпълняваща един от одитираните проекти в Нигерия (Водоснабдяване и канализация в селски райони в щата Крос Ривър), местното население счита водата за безплатно социално благо и се противопоставя на това домакинствата или хората да плащат за питейна вода. За проекта "Водоснабдяване и канализация в селските райони в Северния район на Гана", според окончателния доклад за оценка много комисии за водоснабдяване и канализация не събират такси за вода.

32. По осем проекта Палатата забеляза широкоразпространени проблеми при фактурирането и събирането (малък брой връзки и нефактуриране на значителна част от водата, в съчетание със слаб капацитет за измерване). Например, за проекта "Водоснабдяване и канализация на предградията на Луанда", Ангола, според доклада за дейността на EPAL (ВиК дружеството на Луанда) за 2010 г., дружеството е фактурирало само 46,5 % от произведената вода (31,1 милиона евро), от които само половината са събрани (15,4 милиона евро).

ИНСТИТУЦИОНАЛНА УСТОЙЧИВОСТ

33. По отношение на институционалната устойчивост е важно на местните лица, като например сдружения и комитети на потребителите на вода, да се дадат правомощия да управляват и оперират инсталациите и да им се осигури достъп до необходимите умения и технически опит и знания.

34. Одитираните проекти са осигурили участието на бенефициентите в първоначално направения избор и обикновено включват развитие на необходимите местни технически знания, умения и опит.

35. Въпреки това, по седем от одитираните проекти отговорните лица не са могли да гарантират успешното функциониране на инсталациите. Сред трудностите, констатирани в тези случаи, са липса на достатъчно развити технически умения и неизграждане на отношение на собственост (вж. каре 6). На практика всяко едно от тези ограничения може да означава, че оборудването не се използва.

КАРЕ 6

ПРОГРАМА ЗА ВОДОСНАБДЯВАНЕ И КАНАЛИЗАЦИЯ В МАЛКИ ГРАДОВЕ (STWSSP), НИГЕРИЯ

Общностите са нямали достатъчно умения, за да организират поддръжката и ремонта на системите и още по-малък капацитет, за да променят поведението. През 2006 г. в междинния доклад за оценка се споменава, че сдруженията на потребителите на вода ще се нуждаят от помощ дълго след приключване на строителните работи.

Докладът за последващ мониторинг в средата на 2010 г. констатира, че положението не се е променило, тъй като "няма никой на място, който да допринесе за развитието на модел на отношение на собственост от страна на общността след приключване на договорите за строителни работи". Докладът заключава, че липсата на подкрепа за общностите застрашава устойчивостта на проекта. Одитът на Палатата потвърди тази констатация.

ОТГОВОРНОСТИ НА ДЪРЖАВИТЕ ПАРТНЬОРИ

36. Когато функционирането на проектите зависи от финансиране, техническа помощ или други действия от страна на правителствата на държавите партньори и местните власти, техният ангажимент е необходим, за да се гарантира устойчивост. Въпреки това, в три проекта, където са поети формални ангажименти, те не са изпълнени (вж. каре 7). В останалите 20 проекта не са поети формални ангажименти.

СОЦИАЛНИ И ЕКОЛОГИЧНИ ВЪЗДЕЙСТВИЯ

37. При липсата на съответни данни и екологични показатели е невъзможно да се направи оценка на степента, до която одитираните проекти са допринесли за подобряване на цялостните условия на живот на целевото население и за опазване на околната среда.

38. Въпреки това, независимо че целта на всички проекти е да се насочат към потребностите на бедните, констатирани са шест случая, където най-бедните и най-уязвимите нямат достъп до питейна вода и основна канализация.

39. Също така, независимо от широкото популяризиране на кампании за повишаване на осведомеността относно хигиената и чувствителността към нея, сравнително малкото значение, отдавано на компонента за канализация и липсата на ясна и ефективна интеграция на въпросите за водите, канализацията и хигиената значително намалява въздействието на тези дейности (вж. каре 8).

КАРЕ 7

СНАБДЯВАНЕ С ПИТЕЙНА ВОДА В ГРАД ТОМБВА, АНГОЛА

Правителството на Ангола не е изпълнило ангажиментите си, включени във финансовото споразумение по отношение на строителството (разширяване на водоснабдителната система и електрическата мрежа), коригиране на тарифите за вода спрямо реалните разходи и подпомагане на процеса на преструктуриране на EMAST (ВиК дружеството на Томбва). Изпълнението от правителството на подобни ангажименти е от изключителна важност за гарантиране на устойчивостта на интервенциите.

КАРЕ 8

РЕГИОНАЛНА ПРОГРАМА ЗА СЛЪНЧЕВА ЕНЕРГИЯ — ФАЗА II, БУРКИНА ФАСО

Програмата основно е насочена към дейности, свързани с питейната вода. Аспектите на канализацията не са взети предвид в същата степен и в документите за планиране не е предвидена инфраструктура за канализация.

Заради забавяне на строителството на инсталациите, част от действията за обучение/повишаване на осведомеността относно добрите хигиенни практики не са осъществени или са осъществени прекалено рано.

ИНТЕГРИРАН ПОДХОД КЪМ УНИЩОЖАВАНЕТО НА ДРАКУНКУЛОЗАТА ЧРЕЗ ВОДОСНАБДЯВАНЕ, КАНАЛИЗАЦИЯ И ХИГИЕНА В СЕВЕРНИЯ РАЙОН, ГАНА

Един от четирите основни резултата на проекта е свързан с кампании за повишаване на осведомеността относно хигиената и включва дейности, които имат за цел въвеждането на по-добри поведенчески практики по отношение на хигиената.

Въпреки това резултатите от предприетите действие в областта на популяризиране на хигиената в училищата и в общността се оказват до голяма степен неефективни (втори доклад за наблюдение на изпълнението от 2009 г. и ROM доклад от 2010 г.).

+++++ TIFF +++++

СНАБДЯВАНЕ С ПИТЕЙНА ВОДА В ГРАД ТОМБВА, АНГОЛА

Проектът не включва компонент за канализация, въпреки че в предварителните проучвания на осъществимостта лошата канализация се споменава като основен риск за здравето на населението. По време на одита положението не се е променило: ходенето до тоалетна на открито и други лоши хигиенни практики, които увеличават опасностите за здравето, все още често да се срещат.

40. При един проект (Преодоляване на изоставането: подобряване на водоснабдяването и канализацията в малките градове в Нигерия, вж. каре 2), провеждането на кампании за повишаване на осведомеността относно хигиената е успешно. Общностите видимо са се освободили от проблема с ходенето до тоалетна на открито. По време на одита проектът е осъществен още в над 100 малки града. Освен това общностите са посетени от делегации от Нигер (границата е на 25 км), които желаят да научат за възприетия подход, за да го приложат в собствената си страна.

ВЪПРЕКИ ПОДРОБНИТЕ ПРОЦЕДУРИ НА КОМИСИЯТА ЗА УПРАВЛЕНИЕ НА ПРОЕКТИ, НЕ СА РЕШЕНИ ВАЖНИ ВЪПРОСИ ПО ОТНОШЕНИЕ НА УСТОЙЧИВОСТТА

41. Във водния сектор механизмът, който Комисията използва най-често за предоставяне на помощта за развитие, е проектният подход. Проектите не се изпълняват пряко от персонал на Комисията, а се разработват и реализират от агенция под егидата на съответното министерство в държавата партньор или от НПО или международна организация.

42. Комисията е установила процедури и осигурява инструкции, насоки и съвети относно одобрението и наблюдението. След като констатира, че устойчивостта често е изложена на риск (вж. точки 25–40), Палатата проучи дали тези процедури по принцип могат да дадат достатъчна увереност, че проектите ще бъдат устойчиви и дали в действителност те са прилагани успешно в проверените проекти.

ПРОЦЕДУРИТЕ НА КОМИСИЯТА ЗА УПРАВЛЕНИЕ НА ПРОЕКТИ ИЗЧЕРПАТЕЛНО ТРЕТИРАТ ВЪПРОСИТЕ НА УСТОЙЧИВОСТТА

43. Комисията осигурява вътрешни насоки за всяка от основните фази на проектния цикъл: програмиране, идентификация, формулиране, изпълнение и оценка, и одит. За водоснабдяването и канализацията има специални насоки [14].

44. Насоките непрекъснато споменават устойчивостта и предписват набор от действия и проверки на всеки етап, които предприети заедно осигуряват увереност, че рисковете за устойчивостта се идентифицират и управляват. Те включват изискването да се гарантира, че:

а) на етап програмиране националните програми за страните са в съответствие със стратегията на държавата партньор и стратегията за намаляване на бедността, и разглеждат координацията с други донори;

б) на етап идентификация и формулиране се предлагат задоволителни технически решения, идентифицирано е наличието на стабилни източници на финансиране, и са определени ясни показатели, цели и планирани резултати. В случай на финансирани от ЕК договори за отпускане на безвъзмездна финансова помощ [15], като тези по Фонда за водата, при процеса на подбор се вземат предвид резултатите от същия тип анализ;

в) на етап изпълнение Комисията наблюдава напредъка и предприема своевременно коригиращи мерки;

г) както на етап изпълнение, така и на етап оценка и одит системата на Комисията за ориентиран към резултатите мониторинг (ROM) [16] включва оценка на потенциалната и действителна устойчивост на резултатите, съответно по време на изпълнението на проекта и след неговото завършване; и

д) в случай на окончателни оценки, възложени от службите на Комисията на външни изпълнители, заданието включва необходимостта от оценка на устойчивостта на проектните резултати.

ВЪПРЕКИ ТОВА В ЗНАЧИТЕЛЕН БРОЙ СЛУЧАИ КОМИСИЯТА НЕ Е РЕШИЛА ВАЖНИ ВЪПРОСИ, СВЪРЗАНИ С УСТОЙЧИВОСТТА НА РЕЗУЛТАТИТЕ

45. Не съществуват доказателства, които да показват, че Комисията е идентифицирала или пък е предприела мерки за решаване на следните слабости в разработката на проектите:

а) в девет проекта липсват важни аспекти на технически спецификации или не са достатъчно обяснени;

б) в 11 случая — недостатъчно развит икономически и финансов анализ; и

в) в осем проекта няма ясно определени цели, а в други 10 липсват ясно определени показатели, референтни стойности или планирани резултати.

46. Слабостите включват:

а) недостатъчно подробна информация за предлаганите технически решения и за мерките за намаляване на риска, които да се предприемат в случай известни рискове за устойчивостта на проектите (особено в случаи на неблагоприятни хидрогеоложки условия за експлоатирането на подземни води);

б) случаи, когато приетите технически решения не са подходящи; и

в) случаи на небалансираност между компонента за водоснабдяване и компонентите за отвеждане на отпадъчни води и пречистване на отпадъчните води на проектите.

47. Икономическите и финансови аспекти са от изключително значение за устойчивостта. Тъй като тарифите обикновено не са достатъчни за покриване на текущите разходи и разходите за поддръжка, идентифицирането на стабилни алтернативни източници на финансиране и, когато е осъществимо, тяхното ангажиране преди одобрението на финансирането на проекта, е от изключително значение.

48. Само в един случай — регионалната програма за слънчева енергия — фаза II в Буркина Фасо — финансовата устойчивост е подробно разгледана във финансовото предложение. В други 11 случая прегледаните документи не посочват как се планира финансирането на поддръжката и подмяната на инфраструктурата.

49. Освен това, особено трудният контекст, в който функционират проектите (общности с ниски доходи, липса на желание водата да се заплаща и т.н.), и трудността за генериране на достатъчно средства за покриване техните текущи разходи (вж. точка 29), са изисквали анализ на етап оценка за това как да се запълнят разликите във финансирането, и биха обосновали вземането на решение за финансиране, зависимо от условието за поемане на конкретни ангажименти в това отношение. Случаят обаче не е такъв за който и да било от одитираните проекти.

50. Липсата на ясно определение на целите на проекта е свързано основно с планираното оборудване, равнището му на функциониране (количество и качество) и целевото население, което се очаква да има полза от резултатите на проекта. Липсата на ясни и количествено изразени показатели значително е затруднила способността на Комисията да наблюдава напредъка по време на изпълнението и по-късно да измери и провери дали постигнатите резултати са устойчиви във времето (вж. каре 9).

51. Комисията е наблюдавала 18 от 23-те проекта като използва процедурата ROM. За осем от тях няма доказателства, че Комисията е действала по препоръките, дадени в ROM докладите.

52. Обикновено окончателните оценки се извършват преди или малко след приключването на проектните дейности и поради тази причина на този етап все още не може да се направи оценка на устойчивостта. От друга страна, последващият мониторинг или последващите оценки се извършват значително по-късно от приключването на проекта и могат конкретно да разгледат въпроса с устойчивостта. Въпреки че за десет от 23-те проверени проекта е изготвена окончателна оценка, последващ мониторинг е извършен само в два от 20 случая, за които такава процедура е приложима [17]. За подробна информация вж. приложение V.

53. И накрая, следва да се отбележи, че други фактори от значение за устойчивостта на проектите са извън контрола на Комисията, например надеждност на данните, използвани за измерване на въздействието на проектите (като здраве, образование и околна среда).

КАРЕ 9

НАМАЛЯВАНЕ НА ДЕТСКАТА СМЪРТНОСТ И ПОВИШАВАНЕ НА РАВНИЩЕТО НА ПОСЕЩАЕМОСТ В УЧИЛИЩЕ ЧРЕЗ ПОДОБРЯВАНЕ НА ДОСТЪПА ДО ВОДОСНАБДЯВАНЕ И КАНАЛИЗАЦИЯ В СЕЛСКИТЕ РАЙОНИ НА АНГОЛА

Проектното предложение не уточнява местоположението за строителството на инфраструктурата за водоснабдяване и канализация и не определя ясни резултати по отношение на качеството на водата.

ВОДОСНАБДЯВАНЕ И КАНАЛИЗАЦИЯ В СЕЛСКИТЕ РАЙОНИ В СЕВЕРНИЯ РАЙОН, ГАНА

Няма съответстващи данни относно населението, към което е насочен проектът: докато проучването за осъществимост, извършено през 2000 г., споменава население от 576000 жители в 865 села в трите въпросни окръга, междинният доклад за оценка споменава население от 386000 жители през 2002 г. в същия район.

6-ТА ПРОГРАМА ЗА МИКРОПРОЕКТИ, ГАНА

Въпреки че проектните документи споменават подобряване на достъпа до питейна вода, не са поставени планирани резултати за количество и качество на водата.

ЗАКЛЮЧЕНИЯ И ПРЕПОРЪКИ

ЗАКЛЮЧЕНИЯ

54. За проектите, обхванати от одита на Палатата, оборудването е монтирано съгласно плановете и функционира (вж. точки 17—20). Въпреки това, резултатите от по-малко от половината проекти задоволяват потребностите на бенефициентите (вж. точки 21—23). Резултатите и ползите от по-голямата част от проектите няма да продължат в средно- и дългосрочен план, освен ако не се осигурят нетарифни приходи (вж. точки 24—36).

55. Използваните технологии са подходящи (вж. точка 25).

56. Въпреки това, определените тарифи не покриват всички разходи, защото са определени въз основа на възможността за заплащане или поради липсата на желание за плащане и неефективно фактуриране и събиране на таксите. Поради тази причина текущите разходи в дългосрочен план зависят от друго финансиране (вж. точки 26—32).

57. При седем от проектите операторите нямат капацитета да изпълняват своите отговорности поради липса на достатъчно развити технически умения или неизграждане на отношение на собственост (вж. точки 33—35). При три от проектите, където правителствата партньори са поели формални ангажименти, тези ангажименти не са изпълнени (вж. точка 36).

58. Въпреки че Палатата констатира добри и лоши примери за социални и екологични въздействия, при липсата на съответни данни и екологични показатели е невъзможно да се оцени приносът на проектите (вж. точки 37—40).

59. Въпреки че процедурите и` за управление на проектите обхващат изчерпателно въпроса с устойчивостта, за проверените проекти Комисията не е решила важни въпроси, свързани с устойчивостта на резултатите. На етап разработка на проектите не са достатъчно анализирани предложените технически решения (осем проекта) и финансовата жизнеспособност (11 проекта). За 18 проекта не са определени ясни цели, показатели и планирани резултати (вж. точки 41—50).

60. Докладите за наблюдение, проверка и оценка не са използвани в пълна степен, ограничавайки възможностите на Комисията да въвежда коригиращи мерки. Освен това в повечето от приключените проекти липсата на последващ мониторинг или оценки не е дала възможност за полезна оценка на устойчивостта на техните резултати (вж. точки 51—52).

61. Помощта от ЕС е подобрила достъпа до питейна вода и основна канализация в шестте одитирани страни от Субсахарска Африка, използвайки стандартни технологии и местни материали, въпреки че е задоволила потребностите на бенефициентите при по-малко от половината проверени проекти. За по-голямата част от проектите резултатите и ползите няма да продължат да съществуват в средно- и дългосрочен план, освен ако не се осигурят нетарифни приходи. Въпреки подробните процедури на Комисията за управление на проекти, не са решени важни въпроси по отношение на устойчивостта.

ПРЕПОРЪКИ

62. За да увеличи максимално ползите от помощта на ЕС за развитие в този район и този сектор, Комисията следва да:

а) осигури правилното прилагане на процедурите, особено по отношение на следните въпроси на етап оценка на проектите:

i) определяне на ясни цели на проектите (количества, вид оборудване, местоположение, преки и непреки бенефициенти);

ii) описание и обосновка на предлаганите технически решения (когато е възможно с позоваване на алтернативни възможности); и

iii) установяване на проверими показатели за изпълнение, както и референтни стойности и количествено изразени цели за резултатите от проектите.

б) извърши достатъчен икономически и финансов анализ, за да се даде възможност за лесно идентифициране на очакваните източници за финансиране на проектите в бъдеще (включително прогнозен размер на приноса и срокове);

в) вземе изрично под внимание преди одобрението на проектите дали има вероятност да бъдат изпълнени условията за успех, включително ангажиментите на държавите партньори;

г) гарантира използването в пълна степен на резултатите от работата по наблюдение, проверка и оценка, и че направените в докладите препоръки се вземат под внимание и се изпълняват.

Настоящият доклад беше приет от Одитен състав III с ръководител Karel PINXTEN — член на Сметната палата, в Люксембург на заседанието му от 10 юли 2012 г.

За Сметната палата

+++++ TIFF +++++

Vítor Manuel da Silva Caldeira

Председател

[1] Целите на хилядолетието за развитие са установени с Декларацията на ООН за хилядолетието, подписана през септември 2000 г. от 189 държави (http://www.un.org/millennium/declaration/ares552e.pdf), с цел до 2015 г. хората да бъдат освободени от крайната бедност и многобройните лишения. Тези цели се отнасят за преодоляване на крайната бедност и глада, универсално образование, равенство между половете, детско здраве, майчино здраве, борба с ХИВ/СПИН, малария и други болести, устойчива околна среда, световно партньорство за развитие. Водоснабдяването и канализацията са включени в ЦХР 7 за устойчива околна среда; въпреки това, те са от ключово значение за постигането на всички ЦХР.

[2] Според оценки на Световната здравна организация (СЗО) 6,3 % от смъртните случаи по света (8 %, ако се разглеждат само развиващите се страни) биха могли да бъдат предотвратени чрез по-добро водоснабдяване, канализация и хигиена. Повечето от тези предотвратими смъртни случаи са на деца в развиващите се страни.

[3] Съвместната програма за наблюдение на UNICEF/СЗО определя подобрения източник на питейна вода като източник, който е защитен от замърсяване, по-специално от замърсяване с фекалии. Тя счита следните източници на вода за подобрени: водопровод в жилището, двора или парцела; обществен кран или хидрант; тръбен кладенец или сондаж; защитен издълбан кладенец; защитен извор; събиране на дъждовна вода. Подобрено санитарно съоръжение се определя като такова, което хигиенично отделя човешките екскрети от контакт с човека, като например: тоалетна с казанче, свързана с тръбна канализационна система, септична яма, външна тоалетна; външна тоалетна с вентилация; външна тоалетна с плоча; компостираща тоалетна (http://www.wssinfo.org/definitions-methods/introduction/).

[4] Таблица 8.7 в книгата на Sudeshna Ghosh Banerjee и Elvira Morella, Инфраструктурата на Африка за водоснабдяване и канализация: достъп, достъпност и алтернативи (Africa’s Water and Sanitation Infrastructure: Access, Affordability, and Alternatives), Световна банка, 2011 г.

[5] Декларация на конференцията за инициативата за водоснабдяване и канализация на селските райони и африканското водно съоръжение, Марсилия, 14 март 2012 г. (http://www.afdb.org/fileadmin/uploads/afdb/Documents/Generic-Documents/RWSSI-AWF%20Conference%20Declaration%20Final%2014%20Mar%202012.pdf).

[6] COM(2002) 132 окончателен от 12 март 2002 г. — Политиката за управление на водите в развиващите се страни и приоритетите за сътрудничеството за развитие на ЕС.

[7] Документ на Съвета 9696/02.

[8] Точки 80 и 81 на Европеския консенсус за развитие (OВ C 46, 24.2.2006 г.) — водоснабдяването (заедно с енергетиката) е включено в деветте приоритенти области на политиката за развитие на Европейския съюз.

[9] Европейските фондове за развитие (ЕФР) за държавите от АКТБ, Инструментът за сътрудничество за развитие за Азия и Латинска Америка по отношение на финансовата рамка за периода 2007—2013 г., както и Инструментът за европейската политика на добросъседство за съседните държави.

[10] В съответствие с позицията на Комисията, изразена в COM(2002) 132 окончателен, "Стратегическият подход за устойчив достъп и управление на водните ресурси включва секторни проблеми и проблеми с отражение върху всички сектори и обхваща всички аспекти на устойчивото развитие. Икономическа, социална и екологична устойчивост...".

[11] Старите тръбопроводи за разпределението на водата и недостатъчно защитените водоизточници са сред факторите, които по-значително допринасят за замърсяването на подаваната вода. Дори там, където съоръженията са нови, ако не се използват системи от тръбопроводи за разпределение, процесът на транспортиране и съхраняване на водата в домовете увеличава риска от замърсяване.

[12] Резолюция на Съвета относно управлението на водите в развиващите се страни: Политика и приоритети за сътрудничеството за развитие на ЕС (9696/02 от 7 юни 2002 г.), точка 7.

[13] Въпреки че към момента не е обхванато от декларациите на ЕС за политиката за развитие, използването на комбинация от тарифи, данъци и — за капиталови инвестиции — трансфери се разглежда, например в документа Управление на водите за всички (Managing Water for All) (Организация за икономическо сътрудничество и развитие, 2009 г.).

[14] Насоки на Комисията за сътрудничество за развитие в областта на водните ресурси (1998 г., актуализирани през 2008 г.) и комплект насоки за програмирането на 10-тия ЕФР (Ролята на водоснабдяването и канализацията за постигането на Целите на хилядолетието за развитие).

[15] Съгласно точка 6.1.1 от Практическото ръководство относно процедурите за обществени поръчки за външни дейности на ЕС (издание от януари 2012 г.), безвъзмездната помощ представлява преки финансови помощи, отпускани безвъзмездно от бюджета, с цел финансиране на:

- действие, предназначено да подпомогне достигането на цел, съставляваща част от политика на Европейския съюз;

- работата на орган, който преследва цел от общ европейски интерес или има цел, съставляваща част от политика на Европейския съюз.

[16] Системата на Комисията за ориентиран към резултатите мониторинг (ROM) е създадена през 2000 г. с цел осигуряване на външна, обективна и безпристрастна информация за изпълнението на проекти за външна помощ или програми, финансирани от ЕС. ROM е част от цялостния цикъл на контрол на качеството на EuropeAid, който започва с разработването на проектите и свършва след тяхното изпълнение. Тя дава препоръки за действия в хода на изпълнение на проектите.

[17] Обикновено последващият мониторинг започва до две години след приключването на проекта.

--------------------------------------------------

ПРИЛОЖЕНИЕ I

ВОДОСНАБДЯВАНЕ И КАНАЛИЗАЦИЯ (СТРАНИ ОТ СУБСАХАРСКА АФРИКА): ДОГОВОРЕНИ СРЕДСТВА ЗА ПЕРИОДА 2001—2010 Г.

Зона, която се ползва от действието | Договорени средства (евро) |

Географски програми | ФВЕС (9-ти ЕФР) [1] | Общо |

Мозамбик | 50937409,24 | 37018074,60 | 87955483,84 |

Буркина Фасо [2] | 59080872,33 | 7125461,00 | 66206333,33 |

Танзания | 38059850,98 | 27852366,00 | 65912216,98 |

Нигерия | 61930227,68 | 3416645,95 | 65346873,63 |

Лесото | 34779134,56 | 10000000,00 | 44779134,56 |

Бенин [2] | 24225786,83 | 19863828,00 | 44089614,83 |

Гана | 37998463,78 | 2764826,00 | 40763289,78 |

Етиопия | - | 39947063,39 | 39947063,39 |

Мавриций [2] | 38945583,78 | - | 38945583,78 |

Руанда | 29957191,50 | 8573355,25 | 38530546,75 |

Ангола | 32026905,70 | 5018240,00 | 37045145,70 |

Уганда | 8017687,04 | 28107637,00 | 36125324,04 |

Кот д'Ивоар | 34664325,20 | 1400001,00 | 36064326,20 |

Кения | 2995171,46 | 30462679,60 | 33457851,06 |

Мадагаскар | - | 30400952,00 | 30400952,00 |

Мали | 19910603,30 | 9451714,00 | 29362317,30 |

Чад | 19099441,52 | 675000,00 | 19774441,52 |

Малави | 4725,00 | 17619266,75 | 17623991,75 |

Замбия | 3025570,00 | 13546210,00 | 16571780,00 |

Сенегал | 1221044,55 | 14350685,37 | 15571729,92 |

Нигер | 1608065,01 | 9491300,64 | 11099365,65 |

Намибия | 6183029,77 | 4641954,00 | 10824983,77 |

Джибути | 9448628,25 | - | 9448628,25 |

Конго (Демократична република) | 77174,00 | 8303900,00 | 8381074,00 |

Зимбабве | - | 7860277,62 | 7860277,62 |

Кабо Верде | 6398887,39 | 609351,00 | 7008238,39 |

Гамбия | 6398797,59 | - | 6398797,59 |

Мавритания | 2556626,03 | 3092556,00 | 5649182,03 |

Гвинея (Конакри) | 1824749,33 | 2563390,00 | 4388139,33 |

Майот | 4267566,78 | - | 4267566,78 |

Сиера Леоне | - | 3792465,00 | 3792465,00 |

Сан Томе | 2511626,65 | 1032898,00 | 3544524,65 |

Екваториална Гвинея | 3493422,26 | - | 3493422,26 |

Ботсуана | 3350467,76 | - | 3350467,76 |

Еритрея | - | 2979328,75 | 2979328,75 |

Централноафриканска република | 172136,00 | 2648430,01 | 2820566,01 |

Сейшелски острови | 2814129,34 | - | 2814129,34 |

Габон | 2752488,51 | - | 2752488,51 |

Камерун | - | 2679034,95 | 2679034,95 |

Бурунди | - | 2569826,25 | 2569826,25 |

Судан | - | 2153914,00 | 2153914,00 |

Коморски острови | - | 2136805,16 | 2136805,16 |

Гвинея-Бисау | 87206,94 | 1754270,90 | 1841477,84 |

Сомалия | - | 1337428,00 | 1337428,00 |

Того | - | 1056742,00 | 1056742,00 |

Свазиленд | - | 629867,00 | 629867,00 |

Многостранна помощ | 2850188,63 | 31037242,25 | 33887430,88 |

Други ФВЕС: | |

Африканска инициатива в областта на водата | - | 20000000,00 | 20000000,00 |

Инициатива за басейна на р. Нил | - | 19458290,62 | 19458290,62 |

Общности в селски райони, Южен Судан | - | 8000000,00 | 8000000,00 |

Партньорство между Африка и ЕС в областта на инфраструктурата | - | 7986026,00 | 7986026,00 |

Други (географски програми): | |

Регион ЮАОР | 647456,00 | - | 647456,00 |

Регион на Междуправителствената организация за развитие | 139331,00 | - | 139331,00 |

Общо | 554461971,69 | 455409304,06 | 1009871275,75 |

[1] През разглеждания период договорените суми по 2-рия Фонд за водата (10-ти ЕФР) не надхвърлят 400000 евро. Според информацията в системата CRIS през 2011 г. са договорени още 117 милиона евро.

[2] Стойността на географските програми включва помощ за секторна бюджетна подкрепа, както следва: 38 млн. евро за Буркина Фасо, 4,8 млн. евро за Бенин и 37,4 млн. евро за Мавриций.

--------------------------------------------------

ПРИЛОЖЕНИЕ II

НАСЕЛЕНИЕ, ИЗПОЛЗВАЩО НЕПОДОБРЕНИ ВОДОИЗТОЧНИЦИ И НЕПОДОБРЕНИ САНИТАРНИ СЪОРЪЖЕНИЯ, В ПРОЦЕНТНО ИЗРАЖЕНИЕ (ПРОГНОЗЕН ОБХВАТ)

Източник: Съвместна програма за наблюдение на СЗО/UNICEF, актуализация от март 2010 г.

(http://www.wssinfo.org/data-estimates/introduction/).

(%) |

| Водоснабдяване | Канализация |

Градски райони | Селски райони | Общо | Градски райони | Селски райони | Общо |

Ангола | 1990 | 70 | 60 | 64 | 42 | 94 | 75 |

2008 | 40 | 62 | 50 | 14 | 82 | 43 |

Бенин | 1990 | 28 | 53 | 44 | 86 | 99 | 95 |

2008 | 16 | 31 | 25 | 76 | 96 | 88 |

Буркина Фасо | 1990 | 27 | 64 | 59 | 72 | 98 | 94 |

2008 | 5 | 28 | 24 | 67 | 94 | 89 |

Гана | 1990 | 16 | 63 | 46 | 89 | 96 | 93 |

2008 | 10 | 26 | 18 | 82 | 93 | 87 |

Нигерия | 1990 | 21 | 70 | 53 | 61 | 64 | 63 |

2008 | 25 | 58 | 42 | 64 | 72 | 68 |

Танзания | 1990 | 6 | 54 | 45 | 73 | 77 | 76 |

2008 | 20 | 55 | 46 | 68 | 79 | 76 |

--------------------------------------------------

ПРИЛОЖЕНИЕ III

СПИСЪК НА ОДИТИРАНИТЕ ПРОЕКТИ И ПРОГРАМИ

Интервенция | Източник на финансиране | Начин за изпълнение | Разходи (млн. евро) | Участие на ЕС (млн. евро) |

Ангола

Снабдяване с питейна вода в град Томбва | 8-ми ЕФР | Самостоятелни проекти | 8,8 | 8,8 |

Водоснабдяване и канализация на предградията на Луанда | 9-ти ЕФР | Самостоятелни проекти | 21,4 | 21,4 |

Намаляване на детската смъртност и повишаване на равнището на посещаемост в училище чрез подобряване на достъпа до водоснабдяване и канализация в селските райони на Ангола | 9-ти ЕФР Фонд за водата | Споразумение за финансиране с международна организация | 4,9 | 3,7 |

Инсталиране или обновяване на система за водоснабдяване и насърчаване на хигиената и основна канализация в 10 села в селските райони на провинция Уиге | 9-ти ЕФР Фонд за водата | Безвъзмездна финансова помощ за дейности | 1,0 | 0,5 |

Бенин

Инициатива в областта на водата в полуградски центрове (програма за бюджетна подкрепа) | 9-ти ЕФР | Секторна бюджетна подкрепа | 15,7 | 4,8 |

Осигуряване на питейна вода и основна канализация в 200 уязвими места в Бенин | 9-ти ЕФР Фонд за водата | Споразумение за финансиране с международна организация | 2,2 | 1,2 |

Интегрирано управление на битово водоснабдяване от страна на Associative and Council Development в северозападен Бенин | Общ бюджет на ЕС | Безвъзмездна финансова помощ за дейности | 0,7 | 0,5 |

Буркина Фасо

Снабдяване с питейна вода в град Уагадугу | 8-ми ЕФР | Самостоятелни проекти | 202,6 | 30,0 |

Регионална програма за слънчева енергия – фаза II – Буркина Фасо | 8-ми ЕФР | Самостоятелни проекти | 14,2 | 13,2 |

Самоуправление на питейната вода и канализацията в селските райони на четири провинции в Буркина Фасо | 9-ти ЕФР Фонд за водата | Безвъзмездна финансова помощ за дейности | 1,2 | 0,9 |

Рехабилитация и експлоатация на системата за задържане на вода в Зибако | 9-ти ЕФР Фонд за водата | Безвъзмездна финансова помощ за дейности | 0,4 | 0,1 |

Гана

Водоснабдяване и канализация в селските райони в Северния район | 8-ми ЕФР | Самостоятелни проекти | 12,2 | 12,2 |

Интегриран подход към унищожаването на дракункулозата чрез водоснабдяване, канализация и хигиена в Северния район, Гана | 9-ти ЕФР | Споразумение за финансиране с международна организация | 20,0 | 15,0 |

6-та програма за микропроекти, Гана | 9-ти ЕФР | Самостоятелни проекти | 20,2 | 20,2 |

Засилване на популяризирането на услугите в областта на водоснабдяването, канализацията и хигиената в Гана | Общ бюджет на ЕС | Безвъзмездна финансова помощ за дейности | 1,3 | 0,9 |

Осигуряване на устойчиво популяризиране на водоснабдяването, канализацията и хигиената на бедни и лишени от добри условия на живот селски и градски общности в Гана | Общ бюджет на ЕС | Безвъзмездна финансова помощ за дейности | 2,0 | 0,7 |

Нигерия

Програма за водоснабдяване и канализация в малките градове | 7-ми ЕФР | Самостоятелни проекти | 19,1 | 7,2 |

Преодоляване на изоставането — подобряване на водоснабдяването и канализацията в малките градове в Нигерия | 9-ти ЕФР Фонд за водата | Безвъзмездна финансова помощ за дейности | 3,9 | 2,9 |

Проект за водоснабдяване и канализация в селски райони в щата Крос Ривър | Общ бюджет на ЕС | Безвъзмездна финансова помощ за дейности | 0,9 | 0,7 |

Танзания

Програма за водоснабдяване на регионални центрове, фаза І | 9-ти ЕФР | Самостоятелни проекти | 44,8 | 33,6 |

Програма за водоснабдяване на регионални центрове, фаза ІІ | 9-ти ЕФР | Самостоятелни проекти | 50,2 | 38,3 |

Водоснабдяване и канализация за 14 села в окръг Нжобе | 9-ти ЕФР Фонд за водата | Безвъзмездна финансова помощ за дейности | 2,5 | 1,6 |

Програма за устойчиво развитие на Килоло | Общ бюджет на ЕС | Безвъзмездна финансова помощ за дейности | 0,5 | 0,4 |

--------------------------------------------------

ПРИЛОЖЕНИЕ IV

ОЦЕНКА НА ОДИТИРАНИТЕ ПРОЕКТИ

Да | Дребни слабости | Сериозни слабости |

Не | Недостатъчни доказателства | Неприложимо |

| Планираните резултати по проектите са реализирани | Оборудването е в добро работно състояние и е поддържано | Равнището на експлоатация задоволява потребностите на бенефициентите | Приходите от тарифи покриват текущите разходи | Организациите, управляващи съоръженията, притежават достатъчен капацитет |

Водоснабдяване | Канализация | Водоснабдяване | Канализация |

Ангола | Снабдяване с питейна вода в град Томбва | | Неприложимо | | Неприложимо | | | |

Водоснабдяване и канализация на предградията на Луанда | | | | | | | |

Намаляване на детската смъртност и повишаване на равнището на посещаемост в училище чрез подобряване на достъпа до водоснабдяване и канализация в селските райони на Ангола | | | | | | | |

Инсталиране или обновяване на система за водоснабдяване и насърчаване на хигиената и основна канализация в 10 села в селските райони на провинция Уиге | | | | | | | |

Бенин | Инициатива в областта на водата в полуградски центрове (програма за бюджетна подкрепа) | | Неприложимо | | Неприложимо | | | |

Осигуряване на питейна вода и основна канализация в 200 уязвими места в Бенин | | | | | | | |

Интегрирано управление на битово водоснабдяване от страна на Associative and Council Development в северозападен Бенин | | | | | | | |

Буркина Фасо | Снабдяване с питейна вода в град Уагадугу | | | | Неприложимо | | | |

Регионална програма за слънчева енергия — фаза II — Буркина Фасо | | Неприложимо | | Неприложимо | | | |

Самоуправление на питейната вода и канализацията в селските райони на четири провинции в Буркина Фасо | | Неприложимо | | Неприложимо | | | |

Рехабилитация и експлоатация на системата за задържане на вода в Зибако | | Неприложимо | | Неприложимо | | | |

Гана | Водоснабдяване и канализация в селските райони в Северния район | | | | | | | |

Интегриран подход към унищожаването на дракункулозата чрез водоснабдяване, канализация и хигиена в Северния район, Гана | | | | | | | |

6-та програма за микропроекти, Гана | | | | | | | |

Засилване на популяризирането на услугите в областта на водоснабдяването, канализацията и хигиената в Гана | | | | | | | |

Осигуряване на устойчиво популяризиране на водоснабдяването, канализацията и хигиената на бедни и лишени от добри условия на живот селски и градски общности в Гана | | | | | | | |

Нигерия | Програма за водоснабдяване и канализация в малки градове | | | | | | | |

Преодоляване на изоставането — подобряване на водоснабдяването и канализацията в малките градове в Нигерия | | | | | | | |

Проект за водоснабдяване и канализация в селски райони в щата Крос Ривър | | | | | | | |

Танзания | Програма за водоснабдяване на регионални центрове, фаза І | | Неприложимо | | Неприложимо | | | |

Програма за водоснабдяване на регионални центрове, фаза ІІ | | | | | | | |

Водоснабдяване и канализация за 14 села в окръг Нжобе | | | | | | | |

Програма за устойчиво развитие на Килоло | | | | | | | |

--------------------------------------------------

ПРИЛОЖЕНИЕ V

ОКОНЧАТЕЛНИ ОЦЕНКИ

Проект | Държави бенефициенти | Дата на завършване | Дата на окончателна оценка | Забележки |

Снабдяване с питейна вода в град Томбва | Ангола | 30.6.2009 г. | - | Към момента на провеждане на одита изготвянето на заданието за окончателната оценка беше в ход |

Водоснабдяване и канализация на предградията на Луанда | Ангола | 30.6.2009 г. | - | Окончателната оценка е планирана за І тримесечие на 2012 г. |

Намаляване на детската смъртност и подобряване на достъпа до водоснабдяване и канализация в селските райони на Ангола | Ангола | 12.2009 г. | - | Последваща ROM мисия е проведена през март–април 2011 г. |

Инсталиране или обновяване на система за водоснабдяване и насърчаване на хигиената и основна канализация в 10 села в селските райони на провинция Уиге | Ангола | 31.5.2009 г. | - | Не се предвижда окончателна оценка |

Инициатива в областта на водата в полуградски центрове (програма за бюджетна подкрепа) | Бенин | 12.2011 г. | - | Към момента на провеждане на одита проектът все още се изпълняваше |

Осигуряване на питейна вода и основна канализация в 200 уязвими места в Бенин | Бенин | 8.2011 г. | - | Към момента на провеждане на одита не беше извършена окончателна оценка |

Интегрирано управление на битово водоснабдяване от страна на Associative and Council Development в северозападен Бенин | Бенин | 2.2009 г. | януари 2009 г. | |

Снабдяване с питейна вода в град Уагадугу | Буркина Фасо | 31.6.2010 г. | - | Към момента на провеждане на одита все още не беше извършена окончателна оценка |

Регионална програма за слънчева енергия — фаза II — Буркина Фасо | Буркина Фасо | 30.9.2010 г. | март 2009 г. | |

Самоуправление на питейната вода и канализацията в селските райони на четири провинции в Буркина Фасо | Буркина Фасо | 29.6.2009 г. | юли 2009 г. | |

Рехабилитация и експлоатация на системата за задържане на вода в Зибако | Буркина Фасо | 30.6.2008 г. | - | Не е извършена окончателна оценка. |

Водоснабдяване и канализация в селските райони в Северния район | Гана | 31.10.2007 г. | февруари 2008 г. | |

Интегриран подход към унищожаването на дракункулозата чрез водоснабдяване, канализация и хигиена в Северния район, Гана | Гана | 5.6.2011 г. | - | Към момента на провеждане на одита не беше извършена окончателна оценка. |

6-та програма за микропроекти | Гана | 30.6.2009 г. | януари 2010 г. | |

Засилване на популяризирането на услугите в областта на водоснабдяването, канализацията и хигиената в Гана | Гана | 1.4.2005 г. | - | Не е извършена окончателна оценка. |

Осигуряване на устойчиво популяризиране на водоснабдяването, канализацията и хигиената на бедни и лишени от добри условия на живот селски и градски общности в Гана | Гана | 31.3.2009 г. | - | Не е извършена окончателна оценка. |

Програма за водоснабдяване и канализация в малки градове (STWSSP) | Нигерия | 31.12.2008 г. | май 2009 г. | Последваща ROM мисия е проведена през юли 2010 г. |

Преодоляване на изоставането — подобряване на водоснабдяването и канализацията в малките градове в Нигерия | Нигерия | 13.9.2012 г. (планирана) | - | Към момента на провеждане на одита проектът все още се изпълняваше. |

Водоснабдяване и канализация в селски райони в щата Крос Ривър | Нигерия | 31.12.2010 г. | януари–февруари 2011 г. | |

Програма за водоснабдяване на регионални центрове, фаза І | Танзания | 31.12.2009 г. | септември 2009 г. | |

Програма за водоснабдяване на регионални центрове, фаза ІІ | Танзания | 31.12.2011 г. (планирана) | - | Към момента на провеждане на одита проектът все още се изпълняваше. |

Програма за устойчиво развитие на Килоло | Танзания | 30.6.2007 г. | 2005 - 2008 г. | Оценителите са посетили обекта три пъти — през ноември 2005 г., март 2007 г. и май 2008 г. |

Водоснабдяване и канализация за 14 села в окръг Нжобе | Танзания | 31.12.2009 г. | декември 2009 г. | |

--------------------------------------------------